ΓΡΑΠΤΗ ΕΡΩΤΗΣΗ E-2797/99

υποβολή: Marjo Matikainen-Kallstrm (PPE-DE) προς την Επιτροπή

(18 Ιανουαρίου 2000)

Θέμα: Εξάρθρωση του σωματεμπορίου γυναικών στην Ευρωπαϊκή Ένωση

Σύμφωνα με τη Διεθνή Οργάνωση για τις Μεταναστεύσεις (ΟΙΜ) ο αριθμός των γυναικών που είναι θύματα σωματεμπορίαςπερβαίνει το μισό εκατομμύριο κατ' έτος. Άλλες μελέτες αποκαλύπτουν ότι, ο αριθμός αυτός αυξάνεται. Στην Ευρωπαϊκή Ένωση διαπιστώθηκε επίσης ότι πρόκειται για σοβαρό πρόβλημα, καθώς από τις πρώην κομμουνιστικές χώρες της Κεντρικής και Ανατολικής ευρώπης συρρέουν στρατιές ολόκληρες γυναικών, κυρίως προς το Βέλγιο, τις Κάτω Χώρες και τη Γερμανία.

Ποια μέτρα προτίθεται να λάβει η Επιτροπή για την καταπολέμηση του σωματεμπορίου γυναικών; Με ποια μέσα σκοπεύει η Επιτροπή να ενισχύσει τις δραστηριότητες που θα αναπτύξει στο πλαίσιο των προγραμμάτων DAPHNE ΚΑΙ STOP, προκειμένου να αξιοποιήσει περαιτέρω τις δυνατότητες που προσφέρει η Ευροπόλ;

Απάντηση του κ. Vitorino εξ ονόματος της Επιτροπής

(6 Μαρτίου 2000)

Από το 1996, η Ένωση έχει αναλάβει διάφορες πρωτοβουλίες για την πρόληψη και την καταπολέμηση της σωματεμπορίας γυναικών και, συγκεκριμένα, δύο ανακοινώσεις(1), μία κοινή δράση για την καταπολέμηση της σωματεμπορίας και της σεξουαλικής εκμετάλλευσης παιδιών(2), την πρωτοβουλία Daphne και το πρόγραμμα STOP(3). Από τις πρόσφατες εξελίξεις προκύπτει ότι η Ένωση είναι σαφώς έτοιμη για νέες πρωτοβουλίες.

Τα συμπεράσματα του Ευρωπαϊκού Συμβουλίου του Τάμπερε τον Οκτώβριο του 1999 επιβεβαιώνουν σαφώς το γεγονός ότι οι αρχηγοί κρατών και κυβερνήσεων επιθυμούν να προχωρήσουν ακόμη περισσότερο στον αγώνα κατά της σωματεμπορίας. Αναφέρουν ρητά τη σωματεμπορία γυναικών ως ένα από τους τομείς προτεραιότητας όπου είναι αναγκαίο να επιτευχθεί συμφωνία για κοινούς ορισμούς, κοινά ενοχοποιητικά στοιχεία και κυρώσεις. Καλούν επίσης τα κράτη μέλη να συστήσουν κοινές ομάδες ερευνών, συμπεριλαμβανομένης της Ευρωπόλ, για την καταπολέμηση της σωματεμπορίας.

Η Επιτροπή, από την πλευρά της, έχει την πρόθεση ναποβάλει λεπτομερείς προτάσεις με στόχο την προσέγγιση των ποινικών μέτρων που λαμβάνουν τα κράτη μέλη για την καταπολέμηση της σωματεμπορίας και της σεξουαλικής εκμετάλλευσης παιδιών. Στις προτάσεις θα περιλαμβάνεται και το θέμα των αδειών προσωρινής διαμονής για τα θύματα που είναι σε θέση να προσκομίσουν αποδεικτικά στοιχεία σε δικαστήρια.

Η Επιτροπή θα συντάξει επίσης πρόταση για την ανανέωση του προγράμματος STOP προκειμένου να καλυφθεί η περίοδος 2001-2005. Η πρόταση θα βασίζεται στις εξελίξεις που έχουν σημειωθεί και στην εμπειρία που έχει αποκτηθεί στον τομέα αυτό μετά την έγκριση του προγράμματος STOP το 1996. Η πρόταση για ένα νέο πρόγραμμα STOP θα προβλέπει το άνοιγμα του προγράμματος αυτού στη συμμετοχή αιτούντων από όλες τιςποψήφιες χώρες. Αυτό θα καταστήσει δυνατή την ανάπτυξη σχεδίων από εταίρους που προέρχονται από τις εν λόγω χώρες και, επομένως, μια συμμετοχή μεγαλύτερη από εκείνη που ήδηπάρχει.

Η Ευρωπόλ εμπλέκεται διαδοχικά όλο και περισσότερο σε σχέδια πουλοποιούνται στο πλαίσιο του προγράμματος STOP και είναι ικανή να προσδώσει σε αυτά προστιθέμενη αξία προσφέροντας την πραγματογνωμοσύνη της. Η Ευρωπόλ θα διαδραματίσει οπωσδήποτε στο μέλλον σημαντικό ρόλο για την καταπολέμηση της σωματεμπορίας σε ευρωπαϊκό επίπεδο.

Επί πλέον, το πρόγραμμα Daphne(4) (2000-2003) που εγκρίθηκε προσφάτως και διαδέχθηκε την ομώνυμη πρωτοβουλία, θα συνεχίσει ναποστηρίζει την καταπολέμηση όλων των μορφών βίας εις βάρος των γυναικών και των παιδιών. Το πρόγραμμα εστιάζεται στα θύματα και έχει σχεδιαστεί κατά κύριο λόγο για να στηρίξει

σχέδια που διοργανώνονται από μη κυβερνητικούς οργανισμούς (ΜΚΟ). Συγκεκριμένα,ποστηρίζει διάφορα σχέδια που παρέχουν συνδρομή σε γυναίκες και παιδιά θύματα σωματεμπορίας. Το πρόγραμμα Daphne είναι ανοικτό σε διοργανωτές από τιςποψήφιες χώρες, πράγμα που θα αυξήσει την αποτελεσματικότητά του για την καταπολέμηση της μάστιγας της σωματεμπορίας.

Εξάλλου, η Επιτροπή θα συνεχίσει να συμμετέχει στις εργασίες που διεξάγονται κατά της σωματεμπορίας σε διάφορους διεθνείς οργανισμούς όπως τα Ηνωμένα Έθνη (σχέδιο σύμβασης για το διακρατικό οργανωμένο έγκλημα και πρόσθετα πρωτόκολλα, συμπεριλαμβανομένου ενός πρωτοκόλλου με θέμα την σωματεμπορία), η ομάδα των οκτώ σημαντικότερων βιομηχανικών χωρών (G8) και ο Οργανισμός για την Ασφάλεια και τη Συνεργασία στην Ευρώπη (ΟΑΣΕ).

(1) COM(96)567 τελικό και COM(98)726 τελικό.

(2) ΕΕ L 63 της 4.3.1997.

(3) ΕΕ L 322 της 12.12.1996.

(4) ΕΕ L 34 της 9.2.2000.